**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 530**

от заседание на Общинския съвет,

проведено на 29.07.2021 г., Прот. № 32

**ОТНОСНО:**Предоставяне за безвъзмездно ползване на търговско дружество „ЦЕНТЪР ЗА УПРАВЛЕНИЕ НА ОТПАДЪЦИ“ ЕООД (ЕИК 204704655) на движими вещи, собственост на Община Свищов

На основание чл. 21, ал. 1, т. 8 и ал. 2 от Закона за местното самоуправление и местната администрация (ЗМСМА), чл. 8, ал. 1 и ал. 2 и чл. 34, ал. 4, във връзка с чл. 39, ал. 4 от Закона за общинската собственост (ЗОС), чл. 1, ал. 2 и чл. 25 от Наредба за реда за придобиване, управление и разпореждане със собствеността на Община Свищов и предложение с Вх. № 976/13.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

I. ДАВА СЪГЛАСИЕ да бъдат предоставени за безвъзмездно ползване, за срок от 5 години, на „Център за управление на отпадъци“ ЕООД (ЕИК 204704655) следните движими вещи:

1. Електронна автомобилна везна: тип: Si-10, модел: А18-60, ведно с аксесоари и опции – 1 брой;

2. Контейнери за строителни отпадъци – 14 броя,

при следните задължителни условия:

* да извършва действия по експлоатация на предоставените движими вещи, като ги ползва по основното им предназначение;
* да поддържа предоставените движими вещи в техническа изправност;
* да извършва необходимия текущ ремонт на предоставените движими вещи за своя сметка, като всички подобрения върху същите остават в полза и собственост на Община Свищов, без да бъдат заплащани след изтичане на срока, за който са предоставени;
* дружеството няма право да се разпорежда с предоставените движими вещи и да ги обременява с тежести.

II. УПЪЛНОМОЩАВА Кмета на община Свищов да предприеме всички правни и фактически действия, като подписва всички необходими документи в изпълнение на настоящото решение.

**МОТИВИ:** Във връзка с покриване на необходимостта от специализирано оборудване за оперативната дейност на „Център за управление на отпадъци“ ЕООД, Община Свищов е придобила в собственост един брой електронна автомобилна везна: тип: Si-10, модел: А18-60, ведно с аксесоари и опции и 14 броя контейнери за строителни отпадъци. Посоченото е и основен мотив за вземане на решение от Общински съвет – Свищов за предоставянето им за безвъзмездно ползване на общинското дружество.

В заседанието участват 29 общински съветници.

Гласували “За” – 28, “Против” – няма и “Въздържали се” – няма. Не участва – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/